**RĪGAS VALSTS TEHNIKUMA**

ERASMUS+ MOBILITĀTES PROJEKTA ATLASES KONKURSA

komisijas sanāksmes PROTOKOLS

Rīgā

2023. gada 1. decembris

Sanāksmi vada: Arita Ošiņa, Projektu nodaļa, izglītības metodiķe.

Sanāksmē piedalās komisija:

* Inga Šikova, direktora vietniece mācību darba organizācijā;
* Līga Paudere, Mācību nodaļas vadītāja;
* Pārsla Krūmiņa, Metodiskā centra vadītāja;
* Sandra Bidzāne, Projektu nodaļas vadītāja.

Sanāksmi protokolē: Projektu nodaļas ārējo sakaru organizatore Katrīna Gandzjuka.

2023. gada 1. decembra sanāksme sākas plkst. 10.00.

Darba kārtība:

Sanāksmes komisijai Eiropas Savienības Erasmus+ programmas Pamatdarbības Nr. 1 (KA1) “Personu mobilitātes mācību nolūkos” profesionālās izglītības sektora aktivitātes KA121 projekta “Efektīva mobilitāte – veiksmīga turpmākā dzīve” Nr. 2023-1-LV01-KA121-VET-000137187 atlases konkursa ietvaros izvērtēt un izvēlēties RVT profesionālās izglītības speciālistus – skolotājus un darbiniekus, kuriem 2023./2024. mācību gadā būs iespēja iegūt pieredzi un veikt darba ēnošanu vairāku Eiropas Savienības valstu profesionālajās izglītības iestādēs un/vai uzņēmumos.

1. A. Ošiņa informē par 2023./2024. mācību gada Erasmus+ mobilitātes projekta atlases konkursa norises gaitu. Konkurss notika no 15.09.2023. līdz 15.10.2023., taču nepietiekama dalībnieku pieteikumu skaita dēļ konkurss tika pagarināts līdz 03.11.2023.
2. A. Ošiņa informē, ka kopā saņemti 20 personāla pieteikumi uz 25 darba ēnošanas mobilitātēm. 12 pedagogiem ir paredzēts doties mobilitātē kopā ar audzēkņiem. 13 pedagogiem paredzēta mobilitāte atsevišķi pa vienam vai kopā ar kolēģi. A. Ošiņa informē, ka lielākais kandidātu trūkums ir mobilitātēs, kurās pedagogiem ir jādodas kopā ar audzēkņiem.
3. I. Šikova aicina novirzīt Komercdarbības nodaļas pedagogus darba ēnošanas mobilitātēm, kuros nav saņemti pieteikumi.
4. I Šikova piedāvā piesaistīt pedagogus, kuri nebija pieteikušies mobilitātēm.
5. A. Ošiņa aicina dot prioritāti tiem pedagogiem, kuri laicīgi ir pieteikušies mobilitātes braucieniem un iesnieguši CV un motivācijas vēstules.
6. Tā kā mobilitātei uz konsulārās kameras *Chambre de Métiers et de l’Artisanat* mācību centru Francijā nav saņemts neviens pieteikums, komisija nolemj izvirzīt Auto nodaļas vadītāju Anitu Umbraško. A. Ošiņa apņemas sazināties ar A. Umbraško par pieteikuma iesniegšanu.
7. Tā kā mobilitātei uz organizācijas *IEEP gGmbH International & European Education Programs* organizēto darba ēnošanu uzņēmumā “*Deutsche Bahn AG*” Vācijā nav saņemts neviens pieteikums, komisija aicina A. Ošiņu sazināties ar Dzelzceļa nodaļas vadītāju Gunti Innusu par potenciālo pretendentu un pieteikuma iesniegšanu.
8. Tā kā mobilitātei uz Šumperkas amatniecības vidusskolu Čehijā nav saņemts neviens pieteikums, komisija nolemj izvirzīt fizikas skolotāju Edgaru Ševčuku, kurš māca fiziku arī Enerģētikas nodaļas audzēkņiem. A. Ošiņa apņemas sazināties ar E. Ševčuku par pieteikuma iesniegšanu.
9. Tā kā mobilitātei uz Gēteborgas Tehnisko koledžu Zviedrijā nav saņemts neviens pieteikums, komisija aicina A. Ošiņu sazināties ar Mašīnbūves nodaļas vadītāju Jāni Marku par potenciālo pretendentu un pieteikuma iesniegšanu.
10. 2023. gada Erasmus+ mobilitātes projekta konkursā piedalās komisijas pārstāves Sandras Bidzānes radiniece Sanita Bidzāne, tādēļ, lai novērstu interešu konfliktu, Sandra Bidzāne nevērtē minēto pretendentu.
11. Komisija vērtē konkursa dalībniekus pēc šiem kritērijiem: motivācija (maksimālais punktu skaits: 20), kvalifikācija (maksimālais punktu skaits: 30), svešvalodu zināšanas (maksimālais punktu skaits: 20) un sabiedriskā aktivitāte (maksimālais punktu skaits: 30).
12. Pretendenti tika izvēlēti, pamatojoties uz lielāko punktu skaitu novērtēšanā, kā arī izvērtējot attiecīgā kandidāta motivāciju piedalīties mobilitāte projektā, gadījumā, kad pretendents bija pieteicies uz vairākām mobilitātēm.
13. Tiek izvēlēti 2023./2024. mācību gada Erasmus+ mobilitātes projekta dalībnieki:

- mobilitātei profesionālajā skolā *Careeria* Somijā pieteicās IT nodaļas vadītāja vietnieks Miks Vollenbergs, kura kandidatūra tiek apstiprināta;

- mobilitātei organizācijas *Centro Studi “Cultura Sviluppo”/IMY* nodrošinātajā uzņēmumā Itālijā pieteikusies Drukas un mediju tehnoloģiju nodaļas grupu audzinātāja Sanita Bidzāne, kuras kandidatūra tiek apstiprināta;

- mobilitātei Maltas Mākslas, zinātnes un tehnoloģiju koledžā Maltā pieteikušies Komercdarbības nodaļas profesionālo mācību priekšmetu skolotāji Lāsma Balceraite, Baiba Lapinska un Oto Kristiāns Abrams; lai gan O. K. Abrams saņēmis lielāko punktu skaitu, mobilitātei tiek izvēlēta L. Balceraite, jo O. K. Abrams mobilitātē Maltas Mākslas, zinātnes un tehnoloģiju koledžā piedalījās jau 2022./2023. mācību gadā;

- mobilitātei organizācijā *Learning Detours* Kiprā pieteikušās Komercdarbības nodaļas profesionālo mācību priekšmetu skolotājas Brigita Bržeska, Laimrota Surska un Ilona Šnikvalde, kuras tiek apstiprinātas;

- mobilitātei kopā ar audzēkņiem no kvalifikācijas “Aprūpētājs” profesionālajā skolā *Careeria* Somijā pieteikusies RVT Krāslavas tehnoloģiju un inovāciju centra profesionālo mācību priekšmetu skolotāja Benita Siliņa, kura savā CV nav norādījusi RVT Krāslavas tehnoloģiju un inovāciju centru kā savu darbavietu; ja B. Siliņa pēc A. Ošiņas aicinājuma izlabos savu CV, komisija apstiprinās B. Siliņas dalību mobilitāte, ja ne, tad iespēja doties mobilitātes uz Somiju tiks dota RVT Krāslavas tehnoloģiju un inovāciju centru angļu valodas skolotājai Tatjanai Duškinai;

- mobilitātei profesionālajā skolā *I.I.S.S. “E.Giannelli”* Itālijā pieteicies RVT Krāslavas tehnoloģiju un inovāciju centra profesionālo mācību priekšmetu skolotājs Jānis Kuklis, kurš tiek apstiprināts mobilitātei;

- mobilitātei *Istituto Istruzione Superiore Panzini Senigallia* Itālijā pieteikušās Komercdarbības nodaļas profesionālo mācību priekšmetu skolotājas Ieva Rebiņa-Serjakova un Lelde Šēra, kuras tiek apstiprinātas;

- mobilitātei *Educational* Consortium *OSAO* Somijā pieteicies direktora vietnieks informācijas un komunikācijas tehnoloģiju un inovāciju attīstības jomā Ilvars Tauriņš, kurš tiek apstiprināts mobilitātei; komisija pēc A. Ošiņas skaidrojuma nolemj Erasmus akreditācijas ietvaros kopā ar I. Tauriņu šajā mobilitātē ļaut piedalīties arī Komercdarbības nodaļas profesionālo mācību priekšmetu skolotājam Oto Kristiānam Abramam;

- mobilitātei organizācijā “*Temp Workers*” Vācijā tiek izvirzīta Komercdarbības nodaļas profesionālo mācību priekšmetu skolotāja Baiba Lapinska; komisija aicina A. Ošiņu sazināties ar Dzelzceļa nodaļas vadītāju Gunti Innusu par otro potenciālo dalībnieku un pieteikuma iesniegšanu šajā mobilitātē;

- mobilitātei Akadēmiskajā elektronikas un jūrniecības vidusskolā GEPS Slovēnijā pieteicies Mašīnbūves nodaļas profesionālo mācību priekšmetu skolotājs Jevgēnijs Garbuzs, kurš tiek apstiprināts;

- mobilitātei Eiropas Savienības administrācijas vidusskolā Čehijā pieteikušās angļu valodas skolotājas Tatjana Duškina, Alla Zhuchenko un Laila Ozoliņa; mobilitātei tiek izvēlētas A. Zhuchenko un L. Ozoliņa, kuras pēc komisijas vērtējuma ieguvušas lielāko punktu skaitu;

- mobilitātei Tartu Profesionālās izglītības centrā Igaunijā pieteikušies pedagogi karjeras konsultanti Solveiga Keistere un Ineta Maļinovska, kuras tiek apstiprinātas mobilitātei;

- mobilitātei Tartu Profesionālās izglītības centrā Igaunijā pieteikusies grupu audzinātāja Dajana Āboliņa, kura tiek apstiprināta mobilitātei; kā otro šīs mobilitātes dalībnieci komisija uzrunā Metodiskā centra vadītāju Pārslu Krūmiņu, aicinot iesniegt pieteikumu.

13. Komisijas sanāksme noslēdzas plkst. 11.15.

Pielikumā: mobilitātes pretendentu vērtējumi – kopējais punktu skaits.

Vadītāja A. Ošiņa

Protokoliste K. Gandzjuka